**Հիմնավորում**

«Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» և «Հայաստանի Հանրապետության քաղաքացիական օրենսգրքում փոփոխություններ կատարելու մասին» ՀՀ օրենքների նախագծերի վերաբերյալ

1. **Իրավական ակտի անհրաժեշտությունը (նպատակը).** Նախագծերի նպա­տակը մի շարք գործարքների մասով ԱԱՀ-ով հարկման բազայի որոշման և շահութահարկով հարկման բազայի որոշման նպատակով եկամտի որոշման նպատակով հարկման կանոնները վերանայելն է:
2. **Կարգավորման հարաբերությունների ներկա վիճակը և առկա խնդիրները.** Հարկային օրենս­գրքի՝
3. 62-րդ հոդվածի 8-րդ մասի համաձայն՝ շենքերի, շինությունների (այդ թվում` անավարտ, կիսակառույց), բնակելի կամ այլ տարածքների, հողամասերի օտարման դեպքում ԱԱՀ-ով հարկ­ման բազան որոշվում է Օրենսգրքի 61-րդ հոդվածով և նույն հոդվածով սահմանված կար­գով, բայց ոչ պակաս, քան դրանց համար Օրենսգրքի 228-րդ հոդվածով սահմանված կարգով որոշ­վող՝ անշարժ գույքի հարկով հարկման բազայի 80 տոկոսի չափով, բացառությամբ նույն մասով սահ­­ման­ված դեպքի,
4. 64-րդ հոդվածի 2-րդ մասի 47-րդ կետի ժդ) ենթակետի համաձայն՝ ԱԱՀ-ից ազատվում են լիզինգային պայմանագրի շրջանակներում բանկերի և վարկային կազմակերպությունների կող­­մից ներմուծված այն ապրանքների լիզինգով (տարատեսակներով) օտարումը, որոնց ներ­մուծ­ման ժամանակ ԱԱՀ-ն օրենսդրությամբ սահմանված կարգով չի հաշվարկվել և չի վճարվել,
5. 109-րդ հոդվածի 1-ին մասի՝
6. 1-ին կետի համաձայն՝ շահութահարկով հարկման բազայի որոշման նպատակով շեն­քերի, շինությունների (այդ թվում` անավարտ, կիսակառույց), բնակելի կամ այլ տարածքների, հողա­­մասերի օտարումից եկամուտը հաշվարկվում է դրանց համար Օրենսգրքի 228-րդ հոդ­վա­ծով սահմանված կարգով որոշվող՝ անշարժ գույքի հարկով հարկման բազայի 80 տոկոսից ոչ պակաս չափով,
7. 2-րդ կետի համաձայն՝ շահութահարկով հարկման բազայի որոշման նպատակով շենքը վար­­ձակալության կամ անհատույց օգտագործման հանձնելու գործարքների մասով եկամուտը հաշ­­վարկվում է դրանց համար օրենքով սահմանված կարգով գնահատված` շուկայական արժե­­քին մոտարկված կադաստրային արժեքի 80 տոկոսի (գյուղատնտեսական նշանակության հողա­­­մասի դեպքում՝ հաշվարկային զուտ եկամտի), իսկ դրա բացակայության դեպքում՝ անշարժ գույքի ընդհանուր մակերեսում վարձակալության կամ անհատույց օգտագործման հանձ­ն­­ված մակերեսի տեսակարար կշռին համապատասխանող կադաստրային արժեքի 2.5 տոկո­­սից ոչ պակաս չափով՝ հաշվարկված տարեկան կտրվածքով,
8. 121-րդ հոդվածի 3-րդ մասի երկրորդ պարբերության՝
9. 1-ին կետի համաձայն՝ հիմնական միջոցների և ոչ նյութական ակտիվի վրա կատարված ծախ­սերը՝ որպես կապիտալ կամ ընթացիկ բնույթի ծախսեր, դասակարգելու համար գոր­ծառ­նա­կան վարձակալությամբ կամ լիզինգով (տարատեսակներով) կամ անհատույց օգտա­գործ­մամբ վերցված հիմնական միջոցների և ոչ նյութական ակտիվների սկզբնական և (կամ) հաշ­վե­կշռա­յին արժեքներ են ընդունվում վարձատուի կամ լիզինգատուի կամ անհատույց օգտա­գործ­ման տրամադրողի մոտ հաշվառված՝ համապատասխանաբար սկզբնական և (կամ) հաշվե­կշռա­­յին արժեքները, որոնք նշվում են համապատասխան ակտում կամ պայմանագրում կամ հանձ­նման-ընդունման փաստաթղթում: Դրանցում սկզբնական և (կամ) հաշվեկշռային արժեք­ների բացակայության դեպքում այդ արժեքները համարվում են զրո,
10. գործառնական վարձակալությամբ կամ լիզինգով (տարատեսակներով) կամ անհատույց օգտագործմամբ վերցված հիմնական միջոցների և ոչ նյութական ակտիվների վրա կատարված կապիտալ բնույթի ծախսերն ամորտիզացնելու համար որպես ամորտիզացիոն նվազագույն ժամ­կետ է ընդունվում նույն հոդվածի 1-ին մասի 3-րդ կետով սահմանված ժամկետը, իսկ որպես մնա­ցորդային ամորտիզացիոն ժամանակահատված է ընդունվում վարձատուի կամ լիզին­գա­տուի կամ անհատույց օգտագործման տրամադրողի մոտ հաշվառված մնացորդային ամոր­տի­զա­ցիոն ժամանակահատվածը, որոնք նշվում են համապատասխան ակտում կամ պայ­մա­նա­գրում կամ հանձնման-ընդունման փաստաթղթում: Դրանցում մնացորդային ամորտիզացիոն ժամա­նակահատվածի բացակայության դեպքում որպես մնացորդային ամորտիզացիոն ժամա­նա­կահատված է ընդունվում նույն հոդվածի 1-ին մասի 3-րդ կետով սահմանված ժամկետը,
11. 125-րդ հոդվածի 4-րդ մասի 4-րդ կետի համաձայն՝ առանց մշտական հաստատության Հայաստանի Հանրապետությունում գործունեություն իրականացնող ոչ ռեզիդենտ շահութա­հարկ վճարողի հարկման բազայի նկատմամբ շահութահարկը հաշվարկվում է արժեթղթերի օտա­րումից ստացվող ակտիվների արժեքի հավելաճի մասով՝ զրո տոկոս դրույքաչափով,
12. 146-րդ հոդվածի 2-րդ մասի համաձայն՝ բանկի կամ վարկային կազմակերպության սեփա­­կանությանն անցած (այդ թվում՝ պարտքի դիմաց ստացված)՝ գրավ դրված գույքը բանկի կամ վարկային կազմակերպության կողմից այդ գույքն ի սեփականություն վերցնելուց հետո` վեց ամսվա ընթացքում, այդ գույքի նախկին սեփականատիրոջը (որի գույքի վրա տարածվել էր բռնագանձումը) կամ նրա իրավահաջորդին օտարելու դեպքում համարվում է, որ գրավատուն գույքն օտարելուց եկամուտ չի ստացել:
13. 147-րդ հոդվածի 1-ին մասով եկամտային հարկով հարկման նպատակով սահմանված չեն բացառություններ ֆիզիկական անձանց սեփականության իրավունքով պատկանող գույքի օտա­րումից բանկերից և վար­կա­յին կազմակերպություններից ստացվող եկամուտների հարկման մասով, եթե հետագայում այդ գույքը նույն բանկի կամ վարկային կազմակերպության կողմից տրամադրվում է լիզինգով տարա­տեսակ­նե­րով:

Խնդիրը կայանում է նրանում, որ

1. գոյություն ունեն որոշ առանձնահատուկ դեպքեր, երբ ԱԱՀ-ով հարկման բազայի և շահու­­թահարկով հարկման բազայի որոշման նպատակով եկամտի որոշման առանձ­նա­հատուկ կանոնի կիրառությունը որոշ գործարքների մասով խնդիր­ներ է ստեղծում հարկ վճարողների համար: Մասնավորապես, շուկայական արժեքին մոտարկված կադաստրային արժեքի աճով պայ­­մա­նավորված՝ գրավի առարկան որպես սեփականություն վերցնելու և օտարելու դեպքում բան­­կերի և վարկային կազմակերպությունների մոտ կարող են ավելանալ շահութահարկի գծով հար­­կային պարտավորությունները, ինչի արդյունքում վերջիններս իրենց ռիսկերը ծածկելու նպա­­­տա­կով, գրավով ապահովված վարկ տրամադրելիս, պետք է հաշվի առնեն նաև շահու­թա­հարկի գծով հարկային պարտավորությունների աճը և, համա­պատասխանաբար, նույն չափով վարկի ապա­հովման համար հաճախորդից ավելի շատ գրավ պահանջեն: Բացի այդ, անհրա­ժեշտ է նկատի ունենալ նաև այն հանգամանքը, որ անշարժ գույքի առքուվաճառքը բանկերի և վար­­­կա­յին կազմակերպությունների հիմնական գոր­ծու­նեու­թյունը չէ և անհրաժեշտ է հնա­րա­վո­րինս խուսա­­փել խնդրո առարկա կարգավորումների առկայությամբ պայմանավորված՝ բնակ­չու­թյան և կազ­­մա­կեր­պու­թյուն­ների վարկունակության անկումից,
2. լիզին­գային կազ­մակեր­պու­թյունների կող­մից առանց ԱԱՀ-ի վճար­ման ապրանքների ներ­մուծ­ման և իրացման` օրենսդրու­թյամբ սահ­մանված հնա­րավո­րու­թյունը անհավասար մրցակ­­­ցային պայմաններ է ստեղծում այլ հարկ վճարողների նկատմամբ,
3. բանկի կամ վարկային կազմակերպության կող­մից հետագայում լիզինգով տարա­տեսակ­­նե­րով տրամադրելու նպատակով ֆիզիկական անձանց սեփա­կանության իրավունքով պատկանող գույքի օտա­րու­մից բանկերից և վար­կա­յին կազ­մա­կերպություններից անհատ ձեռ­նար­կատեր չհանդիսացող ֆիզի­կական անձանց կողմից ստաց­վող եկամուտները եկամտային հար­կով հարկելը որոշակիորեն խոչընդոտում է բանկի կամ վարկային կազմակերպության կող­մից այդ գույքի ձեռք բերմանը և այնուհետև լիզինգով տարա­տեսակ­նե­րով տրամադրմանը,
4. բանկի կամ վարկային կազմակերպության սեփա­­կանությանն անցած (այդ թվում՝ պարտքի դիմաց ստացված)՝ գրավ դրված գույքը բանկի կամ վարկային կազմակերպության կող­մից այդ գույքն ի սեփականություն վերցնելուց հետո` այդ գույքի նախկին սեփականատիրոջը (որի գույքի վրա տարածվել էր բռնագանձումը) կամ նրա իրավահաջորդին վեց ամսվա ընթաց­քում օտարելու ժամանակային սահմանափակումը որոշակի դժվարություններ է ստեղծում խնդրո առարկա գույքերը այդ գույքերի նախկին սեփականատերերին օտարելու առումով,
5. անհատ ձեռնարկատեր և նոտար չհանդիսացող ֆիզի­կա­կան անձից կամ Հայաստանի Հան­րա­պե­տությունում հաշվառված մշտա­կան հաստա­տու­թյուն չունեցող ոչ ռեզիդենտ կազմա­կեր­­պությունից գործառնական վար­­ձա­կա­լու­թյամբ կամ լիզինգով (տարատեսակներով) կամ անհա­­­տույց օգտագործմամբ վերց­ված հիմ­նա­կան միջոց­ների և ոչ նյութական ակտիվների սկզբնա­­կան և հաշվեկշռային արժեքների բացակայության դեպքում հստակ չէ, թե ինչպես պետք է որոշվեն այդ արժեքները, ինչպես նաև որն է համարվելու այդ ակտիվների վրա կատար­ված կապիտալ բնույթի ծախ­սերն ամորտիզացնելու համար որպես ամորտիզացիոն նվա­զագույն և մնա­ցոր­դային ժամա­նա­կահատված,
6. արժեթղթերի օտա­րումից ստացվող ակտիվների արժեքի հավելաճի մասով առանց մշտա­կան հաստատության Հայաստանի Հանրապետությունում գործունեություն իրականացնող ոչ ռեզիդենտ շահութա­հարկ վճարողի հարկման բազայի նկատմամբ շահութահարկի զրո տոկոս դրույ­քաչափի կիրառությունը անհավասար մրցակցային պայմաններ է ստեղծում ռեզիդենտ և մշտա­կան հաստատության միջոցով Հայաստանի Հանրապետությունում գործունեություն իրա­կա­նացնող ոչ ռեզիդենտ շահութա­հարկ վճարողների նկատմամբ, քանի որ վերջիններիս մոտ խնդրո առարկա եկամուտները հարկվում են շահութահարկի 18 տոկոս դրույքաչափով:
7. **Առկա խնդիրների առաջարկվող լուծումները.** Հաշվի առնելով վերոգրյալը՝ նախագծե­րով առաջարկում է սահմանել, որ՝
8. Հարկային օրենսգրքի 62-րդ հոդվածի 8-րդ մասով սահմանված կանոնը չի կիրառվում նաև բանկի կամ վար­կա­յին կազմակերպության կողմից նույն մասով սահմանված այնպիսի գույ­­քա­յին միա­վոր­ների օտար­ման գործարքների դեպ­­քում, որոնց նկատմամբ բանկի կամ վար­կա­­յին կազ­մա­կերպության գրավի իրավունքը գրանց­վել է մինչև «Անշարժ գույքի հարկով հարկ­ման նպա­տա­կով անշարժ գույքի շուկայական արժեքին մոտարկված կադաստրային գնահատ­ման կարգը սահմանելու մասին» օրենքի ուժի մեջ մտնելը, և այդ գույքը բանկին կամ վարկային կազ­մա­կեր­­պու­թյանը սեփականության իրավունքով փոխանց­­վել է հարկադիր կամ սնան­կության աճուր­դում գնման արդյունքում,
9. ԱԱՀ-ից ազատվում են լիզինգային պայ­մանագրի շրջա­նակ­ներում լիզինգատուի կողմից ԱԱՀ-ից ազատմամբ ներմուծ­ված միայն այն ապրանքների լիզինգով տրամադրումը, որոնց գնորդը լիզինգառուն համարվում է ԱԱՀ վճարող,
10. Հարկային օրենսգրքի 109-րդ հոդվածի 1-ին մասով սահմանված կանոնը չի կիրառվում նաև՝
11. բանկի կամ վարկային կազմակերպության կողմից նույն մասով սահմանված այնպիսի գույ­քային միավորների օտարման գործարքների դեպ­­քում, որոնց նկատմամբ բանկի կամ վար­կա­յին կազմակերպության գրավի իրավունքը գրանց­վել է մինչև «Անշարժ գույքի հարկով հարկ­ման նպատակով անշարժ գույքի շուկայական արժեքին մոտարկված կադաստրային գնահատ­ման կարգը սահմանելու մասին» օրենքի ուժի մեջ մտնելը, և այդ գույքը բանկին կամ վարկային կազ­մա­կեր­­պու­թյանը սեփականության իրավունքով փոխանց­վել է հարկադիր կամ սնանկության աճուր­դում գնման արդյունքում,
12. եթե բանկի կամ վարկային կազմակերպության սեփականությանն անցած (այդ թվում՝ պարտքի դիմաց ստացված)՝ նույն մասով սահմանված՝ գրավ դրված գույքային միավորները բանկի կամ վարկային կազմակերպության կողմից այդ գույքն ի սեփականություն վերցնելուց հետո` վեց ամսվա ընթացքում, օտարվում են այդ գույքի նախկին սեփականատիրոջը (որի գույքի վրա տարածվել էր բռնագանձումը) կամ նրա իրավահաջորդին,
13. լիզինգի (տարատեսակների) պայմանագրի շրջանակներում լիզինգատուի կողմից լիզին­գառուին նույն մասով սահմանված գույքային միավորների օտարման գործարքների նկատմամբ,
14. Կառա­վա­րութ­յան որոշումների հիման վրա նույն մասով սահ­ման­ված գույքային միա­վոր­ների օտարման կամ վարձակալության հանձնման գործարքների նկատմամբ,
15. անհատ ձեռնարկատեր և նոտար չհանդիսացող ֆիզի­կա­կան անձից կամ Հայաստանի Հան­­րա­պե­տությունում հաշվառված մշտա­կան հաստա­տու­թյուն չունեցող ոչ ռեզիդենտ կազմա­կեր­­պությունից գործառնական վար­­ձա­կա­լու­թյամբ կամ լիզինգով (տարատեսակներով) կամ անհա­­­տույց օգտագործմամբ վերց­ված հիմ­նա­կան միջոց­ների և ոչ նյութական ակտիվների սկզբնա­­կան և հաշվեկշռային արժեքները որոշ­վում են տվյալ գույքի ձեռք բերման փաստա­թղթե­րում նշված ձեռք բերման արժեքի չափով,
16. Հարկային օրենսգրքի 121-րդ հոդվածի 3-րդ մասի երկրորդ պարբերության 1-ին կետով սահմանված փաս­տաթղթերում սկզբնական և (կամ) հաշվեկշռային արժեք­ների բացակայության դեպքում շեն­քերի, շինությունների (այդ թվում` անա­վարտ, կիսակառույց), բնակելի կամ այլ տարածք­ների, հողա­մասերի վարձակալության կամ լիզին­գով (տարա­տեսակներով) կամ անհա­տույց օգտա­գործ­ման վերցնելու գործար­քների դեպ­քե­րում սկզբնա­կան արժեքները և հաշ­վե­կշռա­յին արժեք­ները որոշվում են Օրենս­գրքի 228-րդ հոդվածով սահմանված կարգով որոշվող՝ անշարժ գույքի հարկով հարկման բազայի 80 տոկոսի չափով,
17. անհատ ձեռնարկատեր և նոտար չհանդիսացող ֆիզիկական անձից կամ Հայաստանի Հան­­րապետությունում հաշվառված մշտական հաս­­­­տա­տություն չունեցող ոչ ռեզիդենտ կազ­մա­կեր­­պությունից գործառնական վար­ձա­կա­լու­թյամբ կամ լիզինգով (տարատեսակներով) կամ անհատույց օգտագործմամբ վերցված հիմ­նա­­կան միջոցների և ոչ նյութական ակտիվների վրա կատար­ված կապիտալ բնույթի ծախ­սերն ամորտիզացնելու համար որպես ամորտիզացիոն նվա­­զագույն և մնացորդային ժամա­նա­կահատված է ընդունվում Հարկային օրենսգրքի 121-րդ հոդվածի 1-ին մասի 3-րդ կետով և 2-րդ մասով սահմանված ժամկետը,
18. ընկերությունների կողմից կատարվող ներդրումների խթանման համար հավելյալ խթան­ներ ստեղծելու համար շահութահարկով հարկ­ման բազայի որոշման նպատակով շահութահարկ վճա­րողների համար եկամուտ չեն համար­­վում շահութահարկ վճարողի՝ այլ կազ­մա­կեր­պու­թյու­նում ունեցած բաժ­նե­տոմսերի, բաժ­նե­մա­սերի կամ փայաբաժինների հաշ­վե­կշռա­յին արժեք­ները, եթե բաժնե­տոմսի, բաժ­նե­մասի կամ փայա­բաժնի օտարումը կատարվում է բաժ­նե­տոմսը, բաժ­նե­­­մասը կամ փայա­­բաժինը ձեռք բերելու օրը ներառող հարկային տարվան հաջոր­դող երեք հար­կա­յին տարի­ները լրանալուց հետո,
19. բանկի կամ վարկային կազմակերպության սեփականությանն անցած (այդ թվում՝ պարտքի դիմաց ստացված)՝ գրավ դրված գույքը բանկի կամ վարկային կազմակերպության կողմից այդ գույքն ի սեփականություն վերցնելուց հետո` մեկ տարվա (նախկին վեց ամսվա) ընթաց­քում, այդ գույքի նախկին սեփականատիրոջը (որի գույքի վրա տարածվել էր բռնա­գան­ձումը) կամ նրա իրավահաջորդին օտարելու դեպքում համարվում է, որ գրավատուն գույքն օտա­րե­լուց եկամուտ չի ստացել:
20. եկամտային հարկով հարկման նպատակով նվազեց­վող եկամուտ է համարվում նաև սեփա­կանության իրավունքով իրեն պատկանող գույքի օտա­րու­մից բանկերից և վար­կա­յին կազ­մա­կերպություններից անհատ ձեռնարկատեր չհանդիսացող ֆիզի­կական անձի կողմից ստաց­վող եկամուտները, եթե հետագայում այդ գույքը նույն բանկի կամ վարկային կազմակերպության կող­մից տրամադրվում է լիզինգով տարա­տեսակ­նե­րով:
21. **Կարգավորման առարկան.** Նախագծի կարգավորման առարկան մի շարք գործարք­ների մասով ԱԱՀ-ով հարկման բազայի որոշման և շահութահարկով հարկման բազայի որոշման նպատակով եկամտի որոշման կանոններն են:
22. **Նախագծի մշակման գործընթացում ներգրավված ինստիտուտները և անձինք.** Նախա­­գի­ծը մշակվել է ՀՀ ֆինանսների նախարարության կող­­մից:
23. **Իրավական ակտի կիրառման դեպքում ակնկալվող արդյունքը.** Նախագծի ընդուն­­­­­­­­­­­­­ման արդ­յուն­­քում ակնկալվում է ԱԱՀ-ով և շահութահարկով հարկման բազայի որոշման նպատակով գույ­քա­յին միավորների օտարման կամ վարձակալության կամ անհատույց օգտագործման հանձ­նելու որոշ գործարքների գծով Հարկային օրենս­­­գրքի 62-րդ հոդվածի 8-րդ մասով և 109-րդ հոդ­վածի 1-ին մասով սահմանված կանոն­ները չկի­րառել, ինչպես նաև հավելյալ խթաններ ստեղծել նոր ներդրումների ներգրավման համար:

Միաժամանակ, նախագծի ընդունումը լրացուցիչ ֆինանսական միջոցների անհրա­ժեշ­տու­թյուն չի պահանջում, իսկ դրա ընդուն­­մամբ պայմանավորված՝ պե­տա­­կան բյուջեի եկա­­մուտ­­ների էական նվա­­զե­­ցում կամ ծախ­­­­սերի ավելա­ցում տեղի չի ունենա:

1. **Կապը ռազմավարական փաստաթղթերի հետ. Հայաստանի վերափոխման ռազ­մա­վա­րություն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վա­րություններ․**

Նախագիծը բխում է Կառավարության 2021-2026 թվականների ծրագրի 6.8-րդ «Հարկա­բյու­ջետային քաղաքականություն» մասով սահմանված քաղաքականության ուղղություններից, ըստ որի հարկային օրենսդրության բարելավման միջոցով կարևորվելու է ներդրողների համար արդար, ընկալելի և կանխատեսելի միջավայրի ձևավորումը: